Diari Oficial de la Generalitat Valenciana


Sumari del DOGV 9554, del 15-03-2023 (2023/2661)

RESOLUCIÓ de 9 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat B.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9554

Data del DOGV
:   15-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2661


Data del document
:   09-03-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 9 de març de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen per a l'exercici 2023 les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat B. [2023/2661]  
  
En data 29 de desembre de 2017 es va publicar en el Diari Oficial de la Generalitat Valenciana núm. 8201 l'Ordre 32/2017, de 26 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana.  
L'objecte d'aquesta proposta de resolució és convocar la concessió de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, en la seua modalitat B.  
El procediment de concessió de les subvencions econòmiques es tramitarà en règim de concurrència competitiva d'acord amb els criteris de valoració fixats en l'Ordre esmentada.  
Sobre la base d'això, a l'efecte d'inici del procediment de tramitació i del consegüent termini de presentació de sol·licituds a les ajudes a dalt referenciades, resolc:  
  
Primer. Convocatòria  
1. Convocar per a l'exercici 2023, les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana, modalitat B, regulades per l'Ordre 32/2017, de 29 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana.  
2. Els objectius específics als quals hauran d'adequar-se els projectes i programes de la modalitat B són:  
- Promoure les intervencions orientades a la sensibilització de la societat en el seu conjunt, o determinats sectors d'aquesta en particular, que promoguen i augmenten la conscienciació i el compromís ciutadà solidari amb la consecució del consum ecològic i responsable compromés amb la lluita contra el canvi climàtic, així com amb la transició cap a un nou model agroalimentari incloent, equitatiu i sostenible.  
  
3. D'acord amb la Llei de pressupostos de la Generalitat per a l'exercici 2023, la dotació pressupostària, a càrrec de la partida pressupostària 12.02.02, Programa 542.20, Línia S7294000 Estratègies agroecològiques de dinamització per a emprenedors en el món rural, és de 300.000 €, dels quals el 30% es destinarà a les subvencions de la modalitat B, segons el que es disposa en la base quinzena apartat 1.b de l'Ordre 32/2017, de 29 de desembre i que ascendeix a 90.000 €.  
  
Segon. Objecte  
L'objecte d'aquesta resolució és convocar les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana en la modalitat B, conforme als criteris de valoració recollits en l'Ordre 32/2017, de 29 de desembre.  
  
Tercer. Beneficiàries  
1. Podran sol·licitar les subvencions objecte de regulació de l'Ordre 32/2017, de 29 de desembre les entitats associatives agràries, associacions, fundacions i empreses del sector agroalimentari que complisquen i acrediten els requisits per a obtindre la condició de beneficiari segons el que s'estableix en la base segona i tercera de l'esmentada ordre.  
2. No podran ser beneficiàries les entitats associatives agràries, associacions, fundacions i empreses del sector agroalimentari que incórreguen en alguna de les prohibicions establides en els apartats 2 i 3 de l'article 13 de la Llei 38/2003, de 17 de novembre, general de subvencions.  
  
Quart. Termini i lloc de presentació de les sol·licituds d'ajuda  
1. El termini de presentació de les sol·licituds de les subvencions destinades a programes i projectes educatius i de formació i divulgació per a estratègies de dinamització agroecològiques en l'àmbit de la Comunitat Valenciana en la modalitat B serà de vint dies hàbils a comptar des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
2. Només es podrà presentar una sol·licitud per convocatòria.  
3. De conformitat amb el que s'estableix en l'article 14 de la Llei 39/2015, d'1 d'octubre, del procediment administratiu comú, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat en l'adreça d'internet https://sede.gva.es/es/inicio/procedimientos'id\_proc=18500, i utilitzar els corresponents models normalitzats disponibles en aquesta.  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (https://sede.gva.es/es/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/ciudadanos-y-autonomos/registro-de-representantes/).   
L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
Les sol·licituds presentades han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital de la persona representant. Així mateix, se signaran electrònicament pels qui siguen competents per a això, aquells documents que s'adjunten la signatura dels quals siga obligatòria.  
Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet https://sede.gva.es/es/inicio/procedimientos'id\_proc=18909.  
En el cas que alguna de les persones sol·licitants presente la seua sol·licitud presencialment, se li requerirà perquè l'esmene a través de la seua presentació electrònica en els termes previstos en l'article 68.4 de la citada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (https://sede.gva.es/es/inicio/procedimientos'id\_proc=22530), si bé estan obligats a això els subjectes previstos en l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
4. No seran admeses a tràmit les sol·licituds que es presenten fora del termini establit en la convocatòria, i es resoldrà la inadmissió d'aquestes, que haurà de ser notificada a les persones interessades en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
Cinqué. Documentació que ha d'acompanyar la sol·licitud  
1. Les sol·licituds hauran d'acompanyar-se de la documentació següent, segons models normalitzats:  
a) Formulari de sol·licitud.  
b) Còpia de la inscripció en el registre corresponent que acredite estar legalment constituïda l'entitat, associació, fundació o empresa.  
  
c) Còpia de l'acta fundacional o escriptura de constitució i estatuts de l'entitat, associació, fundació o empresa, així com modificacions ulteriors degudament inscrites en el registre corresponent.  
d) Acreditació de la personalitat jurídica del sol·licitant, de l'entitat, associació, fundació o empresa i capacitació del seu representant.  
  
e) Declaració responsable d'estar al corrent en el compliment de les obligacions tributàries i de la Seguretat Social en la forma establida reglamentàriament.  
f) Declaració responsable de no estar sotmés a les prohibicions previstes en l'article 13 de la Llei 38/2003, general de subvencions, que determina la prohibició per a obtindre la condició de beneficiari de subvencions.  
g) En cas d'haver sigut beneficiari d'ajudes subjectes al règim de minimis, que l'import total d'ajuda minimis acollida no supere l'import màxim total de 200.000 euros durant un període de tres exercicis fiscals, ni individualment ni com a resultat d'acumulació amb altres ajudes de minimis concedides al mateix beneficiari, conforme estableix el Reglament (UE) número 1407/2013, de la Comissió de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, 24.12.2013), i la seua modificació conforme al Reglament (UE) número 2020/972, de la Comissió de 2 de juliol de 2020, pel qual es modifiquen el Reglament (UE) número 1407/2013, pel que fa a la seua pròrroga i el Reglament (UE) número 651/2014, pel que fa a la seua pròrroga i els ajustos pertinents.  
h) Declaració responsable, en cas d'haver sigut beneficiari d'altres ajudes procedents d'altres administracions o ens públics o privats per als mateixos costos subvencionables, així com d'altres ajudes públiques concedides en virtut d'un reglament d'exempció o d'una decisió adoptada per la Comissió Europea.  
i) Projecte que haurà d'incloure, necessàriament, les característiques establides en la base dotzena de l'Ordre 32/2017, de 29 de desembre, per a poder ser avaluats.  
Respecte al que s'estableix en la clàusula tretzena per a la redacció dels projectes, aquests hauran d'incloure els apartats següents:  
  
- Capacitat de gestió i experiència de l'entitat sol·licitant.  
- Anàlisi i justificació del projecte.  
- Identificació del col·lectiu de destinataris del projecte.  
- Qualitat i adequació de les eines.  
- Pressupost desglossat del projecte.  
- Instruments de comunicació i coordinació per a dur a terme el projecte.  
La redacció del projecte haurà de presentar-se amb el tipus de lletra «Times New Roman» o «Arial» amb una grandària de lletra 11.  
j) En cas que l'entitat tinga alguna exempció tributària s'ha d'acreditar la concessió efectiva de l'esmentada exempció.  
2. L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'Administració actuant consulte o recapte dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'identitat de la persona sol·licitant o, si és el cas, del seu representant legal, així com dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions.  
  
Sisé. Criteris de valoració dels programes i projectes  
1. L'avaluació es realitzarà a partir dels criteris de valoració establits en l'annex II de l'Ordre 32/2017, de 29 de desembre, sent la ponderació en l'avaluació tècnica dels projectes de la modalitat B d'un màxim de 100 punts, distribuïts d'acord amb els criteris de valoració següents, desenvolupats en l'annex II:  
a) 30 punts, com a màxim, per la capacitat de gestió i experiència de l'entitat sol·licitant.  
b) 70 punts, com a màxim, per la valoració del projecte.  
Perquè se supere l'avaluació tècnica serà necessari una puntuació mínima global de 60 punts.  
  
Seté. Criteris per a determinar la quantia individual i pagament de la subvenció econòmica concedida  
1. L'import màxim de la subvenció per a cada projecte de la modalitat B, no podrà ser superior a 25.000 euros.  
2. En el supòsit que una vegada valorades i adjudicades les subvencions no s'esgotara la quantia disponible en alguna de les modalitats, es podrà incrementar el romanent en la resta.  
3. Es consideraran despeses subvencionables les assenyalades en la base dissetena de l'Ordre 32/2017, de 29 de desembre, i que s'hagen realitzat entre el dia de presentació de la sol·licitud d'ajuda i el 15 de novembre de 2023, totes dos inclusivament.  
4. El pagament de l'ajuda a la persona beneficiària s'efectuarà, prèvia sol·licitud d'aquest, quan l'òrgan instructor comprove el compliment de les obligacions previstes.  
A l'efecte de justificació de les despeses realitzades no s'admetran els pagaments en efectiu.  
5. Les persones interessades presentaran les sol·licituds de pagament de l'ajuda a través del model normalitzat que estarà publicat en la seu electrònica de la Generalitat, a través de l'enllaç https://sede.gva.es/es/inicio/procedimientos'id\_proc=18914.  
6. L'imprés de sol·licitud de pagament haurà d'anar acompanyat o incorporar els documents relacionats en la base setzena de l'Ordre 32/2017, de 29 de desembre.  
7. No podrà realitzar-se el pagament en tant la persona beneficiària no es trobe al corrent en el compliment de les seues obligacions tributàries i davant de la Seguretat Social o, siga deutora per resolució que declare la procedència de reintegrament, i no caldrà aportar noves certificacions per les persones interessades o efectuar noves comprovacions per l'Administració, segons els casos, si no hagueren transcorregut els sis mesos de la seua validesa o tal termini des que es van realitzar les oportunes comprovacions.  
8. El termini màxim per a la presentació de la documentació justificativa de l'aplicació de l'ajuda serà en tot cas fins al 15 de novembre de 2023.  
  
Huité. Competència per a la resolució de les ajudes  
1. La competència per a resoldre sobre les sol·licituds presentades correspon per delegació a la persona titular de la Direcció General de Desenvolupament Rural.  
2. La resolució de concessió determinarà la quantia concedida i incorporarà les condicions, obligacions i determinacions accessòries al fet que haja de subjectar-se la persona beneficiària.  
3. El termini per a resoldre i notificar les resolucions procedents serà de sis mesos comptats a partir de l'endemà de l'entrada de la sol·licitud en qualsevol dels registres de la conselleria competent en matèria d'agricultura. Transcorregut aquest termini sense que s'haja dictat resolució expressa, la sol·licitud podrà entendre's desestimada per silenci administratiu.  
4. La resolució de la convocatòria amb la relació dels programes o projectes seleccionats, l'especificació de la denominació de les entitats i les dotacions econòmiques corresponents, es publicarà en la pàgina web de la conselleria competent en matèria de producció ecològica i innovació i en el Diari Oficial de la Generalitat Valenciana.  
  
5. La resolució de la concessió posarà fi a la via administrativa i contra aquesta podrà interposar-se potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes a comptar des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjudici que les persones interessades puguen presentar qualsevol altre recurs que estimen pertinent.  
  
Nové. Pèrdua o minoració de la subvenció i reintegrament de la subvenció  
1. Respecte a les causes de pèrdua o minoració de la subvenció concedida s'atendrà al que es disposa en la base vintena de l'Ordre 32/2017, de 29 de desembre.  
2. Per a les causes i procediment de reintegrament de la subvenció s'atendrà al que es disposa en la base vint-i-unena de l'Ordre 32/2017, de 29 de desembre.  
  
Desé. Informació relativa al tractament de dades de caràcter personal  
  
1. La gestió de les ajudes comporta el tractament de dades de caràcter personal, i s'haurà de complir amb les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 2016/679 i l'article 11 de la Llei orgànica 3/2018, de 5 de desembre, respecte al tractament de dades de caràcter personal cal informar el següent:  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Responsable del tractament: persona titular de la sotssecretaria de la conselleria competent en matèria d'agricultura.  
Finalitat del tractament: gestionar les ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l'adreça d'internet següent: https://sede.gva.es/es/inicio/procedimientos'id\_proc=19747.  
  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica de conformitat amb el que es preveu en l'adreça d'internet següent: https://sede.gva.es/es/inicio/procedimientos'id\_proc=22259, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://agroambient.gva.es/es/registre-de-tractaments.  
3. Quan la persona sol·licitant o el seu representant legal aporten dades de caràcter personal de terceres persones en el procediment administratiu, tindrà l'obligació d'informar-los dels aspectes següents:  
  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres extrems, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que li assisteixen en relació amb el tractament de les seues dades personals.  
  
Onzé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022, en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest s'haja atés, l'òrgan que ha realitzat el requeriment podrà acordar, previ advertiment i audiència a la persona interessada, la imposició de multes coercitives en els termes previstos en l'article 5 de la Llei 1/2022, de 13 d'abril.  
  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Contra aquesta resolució de convocatòria que esgota la via administrativa, es podrà interposar potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica en el termini d'un mes a comptar des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o recurs contenciós administratiu en el termini de dos mesos des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 8 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, tot això sense perjudici que les persones interessades puguen presentar qualsevol altre recurs que estimen pertinent.  
  
València, 9 de març de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.